Source: https://ziarulceahlaul.ro/vc-unic-isi-consolideaza-locul-6/
Timestamp: 2020-02-23 17:30:08+00:00

Document:
VC Unic își consolidează locul 6 - Ziarul Ceahlaul - Ziarul Ceahlaul
duminică, 23 februarie 2020 7:30 PM
VC Unic își consolidează locul 6
clasamentFotbalSPORTUNICvolei
CSU Galați – Unic Piatra Neamț 0-3 (-21, -17, -9)
Voleibalistele de la Unic Piatra Neamț și-au consolidat poziția a șasea în ierarhia internă, după o nouă victorie în deplasare, 3-0 pe terenul nou promovatei CSU Galați, în etapa a noua a diviziei A1. Afectate după eșecul din etapa trecută, 2-3 acasă cu Medicina Târgu Mureș, Zaharia și compania au plecat hotărâte la malul Dunării să își recupereze punctele pierdute și să-și refacă moralul în fața unui adversar pe care l-a mai învins pe teren propriu în Cupa României. Și elevele lui Rareș Gavril și Mihaela Voivod s-au ținut de cuvânt, au etalat un joc eficient și exact și nu le-au dat nicio șansă fetelor de la Galați, pe care le-au învins după o oră și 6 minute de joc.
Partida a început mai echilibrat, cele două combatante au mers cap la cap până spre final, acolo unde oaspetele au greșit mai puțin, au blocat și s-au apărat bine și au luat setul de debut cu 25-21. Ambiționate după acest succes, voleibalistele pietrene au evoluat și mai bine în actul al treilea, au condus aproape în permanență, iar la final s-au impus la lejer, la 17, după 23 de minute. Actul al treilea, și ultimul al confruntării, a fost dominat în totalitate de gruparea pietreană, care a condus cu 4-0 și 14-1, nu a lăsat nicio șansă adversarului, s-a impus cu 25-9, și a câștigat astfel partida cu 3-0, obținând meritat cele 3 puncte puse în joc. După succesul de sâmbătă, VC Unic a ajuns la 14 puncte, și s-a desprins la 3 puncte față de echipa de pe locul 7, SCM Pitești, învinsă sâmbătă pe teren propriu cu 3-0 de Dinamo București. Fetele de la Unic mai au de disputat două jocuri din tur, primul fiind programat miercuri, pe teren propriu, cu vicecampioanele de la CSU Târgoviște.
Știința Bacău – CSU Lugoj 3-0 (13, 17, 17)
Penicilina Iași – SCM Craiova 3-0 (15, 8, 19)
Medicina Târgu Mureș – Alba Blaj 1-3 (-16, -10, 22, -15)
SCM Pitești – Dinamo București 0-3 (-23, -19, -19)
CSM Târgoviște – CSM București, s-a jucat ieri
1.Alba Blaj 10 9 1 0 0 29p
Dinamo București 9 6 1 1 1 21p
CSM București 8 6 0 1 1 19p
Știința Bacău 9 6 0 1 2 19p
CSM Târgoviște 8 6 0 0 2 18p
Unic Piatra Neamț 9 4 0 2 3 14p
SCM Pitești 9 3 1 0 5 11p
CSM Lugoj 9 2 2 0 5 10p
Penicilina Iași 9 3 0 0 6 9p
Medicina Târgu Mureș 9 2 1 0 6 8p
CSU Galați 10 1 0 0 9 3p
SCM Craiova 9 0 0 1 8 1p
VCM LPS se afundă în coada clasamentului
VCM LPS Piatra Neamț – Știința Bacău 0-3 (-23, -17, -15)
Voleibaliștii de la VCM LPS Piatra Neamț au suferit cea de-a opta înfrângere stagională, după 0-3 sâmbătă pe teren propriu cu nou promovata Știința Bacău, în etapa a noua a diviziei A1. Din păcate, elevii lui Nicu Buruș nu s-au regăsit nici la duelul cu vecinii de la Bacău, care au jucat motivat și exact în Polivalenta pietreană, iar la final au câștigat pe merit cele 3 puncte. Singurul moment de echilibru în acest meci a fost în primul set, când Știința a condus cu 8-4, însă pietrenii au făcut 10-9 și au condus ulterior cu 22-20. Oaspeții au fost însă mai inspirați, au cerut time-aut, au luat 3 puncte la rând și s-au impus în cele din urmă la limită cu 25-23. În actul al doilea, băcăuanii au condus cu 16-5, gazdele s-au apropiat la 15-20, dar nu au putut evita eșecul și Știința s-a impus din nou, de această dată la 17. Coordonatele au fost aceleași și în setul 3, dominat de la un capăt la altul de elevii lui Cornel Păduraru, s-au impus la 15 și au câștigat derby-ul Moldovei cu 3-0. Situația a devenit una critică la VCM LPS, care s-a afundat în coada clasamentului, a rămas cu o singură victorie în 9 etape, iar jocul echipei nu dă prea mari speranțe de redresare. De partea cealaltă, Știința Bacău a ajuns la cea de-a doua victorie consecutivă, a făcut 10 puncte și a urcat până pe locul 9 în clasament. În penultima rundă din tur, una intermediară, Iosif și compania vor juca miercuri în deplasare pe terenul celor de la Știința Baia Mare, formație care a eliminat municipalul pietrean din Cupa României cu scorul general de 6-0.
CSM București – Municipal Zalău 1-3 (-25, 26, -20, -17)
Universitatea Cluj – Steaua București 0-3 (-23, -23, -18)
Arcada Galați – SCM Craiova 3-1 (14, -23, 22, 23)
Unirea Dej – Tricolorul Ploiești 1-3 (-23, 22, -17, -16)
Banatul Caransebeș – Știința Baia Mare 3-2 (22, -18, 21, -18, 13)
1.Steaua București 9 7 0 1 1 22p
Municipal Zalău 9 5 3 1 0 22p
Arcada Galați 9 6 2 0 1 22p
Tricolorul Ploiești 9 6 1 0 2 20p
SCM Craiova 9 5 0 0 4 15p
CSM București 9 4 0 2 3 14p
Banatul Caransebeș 9 2 2 1 4 11p
Știința Baia Mare 9 2 1 2 4 10p
Știința Bacău 9 3 0 1 5 10p
Unirea Dej 9 1 1 2 5 7p
Universitatea Cluj 9 2 0 1 6 7p
VCM LPS Piatra Neamț 9 0 1 0 8 2p
N-au putut ține piept adversarului
LPS Piatra Neamț – Danubius Galați 21-36 (10-18)
Handbaliștii de la LPS Piatra Neamț au pierdut la o diferență de 15 goluri, scor 21-36, confruntarea de sâmbătă, de pe teren propriu cu Danubius Galați, în etapa a zecea a diviziei A. Elevii lui Stelian Bursuc nu au putut ține piept unui adversar care a retrogradat din Liga Națională și care până acum nu a impresionat în campionat. Cu toate acestea, gruparea de la malul Dunării, mai experimentată decât cea pietreană, a condus meciul de la un capăt la altul, iar după primele 30 de minute avea deja un avantaj de 8 goluri pe tabelă, scor 18-10. În partea a doua, gălățenii nu au cedat din turație, au jucat și mai bine, s-au desprins pe tabelă, iar în final s-au impus fără emoții cu 36-21, înregistrând astfel cel de-al patrulea succes stagional. De partea cealaltă, Chirilă și compania au ajuns la cea de-a cincea înfrângere, au rămas cu 6 puncte pe poziția a noua în clasament, iar sâmbătă vor avea o deplasare lungă și grea pe terenul marinarilor de la Dobrogea II Sud.
CSM II București – Farul Constanța 25-27 (13-11)
CSU Târgoviște – CS Buzău 21-42 (9-23)
Politehnica Iași – Atletico Alexandria 34-23 (14-11)
CSM Botoșani, Dobrogea II Sud și Știința Bacău au stat
1.Politehnica Iași 8 8 0 0 281-173 24p
Farul Constanța 8 7 0 1 242-188 21p
CSM II București 9 5 0 4 305-243 15p
CS Buzău 8 5 0 3 240-206 15p
Dobrogea II Sud 8 5 0 3 261-235 15p
Știința Bacău 8 5 0 3 241-230 15p
Danubius Galați 8 4 0 4 250-201 12p
Atletico Alexandria 8 3 0 5 221-209 9p
LPS Piatra Neamț 7 2 0 5 190-206 6p
CSM Botoșani 9 1 0 8 199-320 3p
CSU Târgoviște 9 1 0 8 173-360 3p
Metalosport Galați – CSM Roman 0-1 (0-0)
Fotbaliștii de la CSM Roman au ajuns la cel de-al treilea succes consecutiv în campionat, după 1-0 sâmbătă, în deplasare, cu Metalopsort Galați, în etapa a 14-a a seriei întâi din liga a treia. Elevii lui Gabi Țapu și Iosif Susanu au trecut cu bine peste startul mai greu de sezon și traversează o perioadă excelentă, cu victorii atât pe teren propriu cât și în deplasare. Ultima victimă a lui Popa și compania s-a numit Metalosport Galați, formație pe care romașcanii au învins-o chiar pe terenul lor, un teren unde se câștigă destul de greu. Deși partida a fost una destul de echilibrată, între două formații apropiate valoric, oaspeții au avut destul de mult de muncit pentru a pleca cu toate cele 3 puncte de la malul Dunării. După o primă repriză albă, gruparea de la malul Moldovei a dat lovitura în partea a doua, mai exact în minutul 64. Atunci, Brăescu a centrat perfect din corner, iar Dutciuc, cu un șut imparabil de la circa 12 metri, l-a învins pe goal-kepper-ul advers pentru 0-1. A urmat apoi o perioadă mai bună pentru gălățeni, care în minutul 77 au beneficiat și de o lovitură de la 11 metri. Milea a fost faultat în careu, însă Tofan a trimis peste transversală de la punctul cu var. Gazdele au încercat să egaleze pe final, oaspeții s-au apărat însă excelent, iar ultimul fluier al centralului a consființit victoria la limită dar meritată a lui CSM Roman, scor 1-0. În jocul de la Galați, CSM a început partida cu Băiceanu – Lucaci, Marin, Rotaru, Covaliu – Pârlea, Brăescu, Petrila, Florean – Popa și Dutciuc. După succesul de sâmbătă, romașcanii au ajuns la 22 de puncte, rămân pe 6 în clasament, dar s-au apropiat la doar 5 puncte de poziția a doua. În ultima etapă din tur, care se va disputa pe 3 decembrie, formația din Roman va evolua pe teren propriu cu Avântul Valea Mărului.
Rezultate, etapa XIV, seria I
AFK Miercurea Ciuc – CSM Pașcani 6-0 (4-0)
Sporting Liești – Aerostar Bacău 1-2 (0-1)
Sportul Chișcani – SC Bacău 0-1 (0-0)
Avântul Valea Mărului – Atletico Vaslui 2-4 (1-3)
AFC Odorheiu Secuiesc – Știința Miroslava 1-3 (1-0)
AFC Hărman – Olimpia Râmnicu Sărat 0-1 (0-0)
Olimpic Cetate Râșnov a stat
1.AFK Miercurea Ciuc 13 10 3 0 30-6 33p
AFC Hărman 13 8 3 2 29-9 27p
Atletico Vaslui 13 8 2 3 32-14 26p
Știința Miroslava 13 8 1 4 26-16 25p
Sporting Liești 13 7 2 4 19-13 23p
CSM Roman 13 7 1 5 21-20 22p
Olimpia Râmnicu Sărat 13 6 2 5 19-15 20p
Aerostar Bacău 13 5 4 4 19-14 19p
Metalosport Galați 13 5 2 6 11-17 17p
Avântul Valea Mărului 13 4 1 8 19-38 13p
Olimpic Cetate Râșnov 13 3 3 7 13-17 12p
CSM Pașcani 13 3 1 9 19-36 10p
Sportul Chișcani 14 2 2 10 9-27 8p
AFC Odorheiu Secuiesc 13 2 2 9 13-36 8p
SC Bacău 13 4 3 6 24-25 -3p
Cotizația de sindicat este deductibilă!
În pregătiri, Festivalul-concurs al Obiceiurilor de Iarnă pentru Licee

References: CSM 
 CSM 

CSM 

CSM 

CSM 

CSM 

CSM 

CSM 

CSM 

CSM 

CSM 
 CSM 
 CSM 
 CSM 
 CSM 
 CSM 

CSM 

CSM